ഇ ഒ എസ്-01

ഇന്ത്യൻ ബഹിരാകാശ ഗവേഷണ സംഘടന (ഇസ്‌റോ) നിർമ്മിച്ച ഭൗമനിരീക്ഷണ ഉപഗ്രഹമാണ് ഇ ഒ എസ്-01. കൃഷി, വനം, ദുരന്തനിവാരണം എന്നിവയുമായി ബന്ധപ്പെട്ട പ്രവർത്തനങ്ങളെ സഹായിക്കുന്നതിന് ഇതിൽ നിന്നുള്ള വിവരങ്ങൾ ലഭ്യമാക്കും. ഏകദേശം 125 കോടി രൂപയാണ് ഈ ദൗത്യത്തിനു ചെലവു വന്നത്.

 വിക്ഷേപണം 
9 വിദേശ ഉപഗ്രഹങ്ങൾക്കൊപ്പം 2020 നവംബർ 7 ന് പി‌എസ്‌എൽ‌വി- ഡി‌എൽ സി 49 റോക്കറ്റിൽ EOS-1 വിക്ഷേപിച്ചു. 2020 ന്റെ ആദ്യ പകുതിയിൽ വിക്ഷേപിക്കാനായിരുന്നു ആദ്യം തീരുമാനിച്ചിരുന്നതെങ്കിലും  കോവിഡ് -19ന്റെ വ്യാപനം ഇസ്‌റോയുടെ പ്രവർത്തനങ്ങളെ ബാധിച്ചതു കാരണം വിക്ഷേപണം വൈകുകയാണുണ്ടായത്.

 അവലംബം 

 പുറത്തേക്കുള്ള കണ്ണികൾ 

 PSLV-C49 / EOS-01 
 PSLV-C49 / EOS-01 ഗാലറി 
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ
വർഗ്ഗം:ഇന്ത്യയുടെ ബഹിരാകാശപദ്ധതികൾ